Nizen Ayob

Saiful Nizen bin Mohd Ayob (11 Ogos 1985 – 6 Ogos 2018) merupakan seorang pelakon dan model lelaki Malaysia. Memulakan kerjaya lakonan pada 2008 sehingga kematiannya, beliau merupakan salah seorang bekas peserta rancangan realiti TV,    Pilih Kasih musim ketiga.

Kehidupan awal
Saiful Nizen Ayob dilahirkan pada 11 Ogos 1985 di Johor Bahru, Johor kepada pasangan Mohd Ayob Abdul Samad dan Kamisah Nasir. Beliau merupakan lulusan Diploma Seni Bina di Universiti Teknologi MARA (UiTM).

Kerjaya
Saiful Nizen memulakan kerjaya awalnya sebagai model dan pelakon tambahan, beliau pernah meneyrtai Hero Remaja. Drama pertama lakonannya ialah Ezora yang dibintangi oleh Fazura. Beliau juga pernah muncul dalam 2 episod siri drama keagamaan Pintu Taubat di Astro Oasis.

Beliau merupakan salah seorang dari 16 peserta rancangan pencarian bakat baharu bidang lakonan, Pilih Kasih musim ketiga, yang turut disertai oleh Reen Rahim yang bergelar juara. Selepas Pilih Kasih tamat, beliau muncul sebagai Karl dalam siri drama aksi Evolusi KL Drift: The Series arahan Syafiq Yusof dan Rizal Ashreff.

Saiful Nizen mempunyai peranan sebagai Dr. Rizal dalam drama Istikharah Cinta lakonan Zul Ariffin dan Faye Kusairi. Beliau menjayakan peranan sebagai Inspektor Nizam dalam siri drama kepolisan RTM, Gerak Khas sebanyak 5 musim dari 2014 hingga 2017.

Penampilan televisyen terakhir beliau ialah drama romantik ntv7, Cinta Koko Coklat yang mana beliau memegang watak Ehsan.

Kehidupan peribadi
Saiful Nizen lahir dan membesar di Johor. Beliau mempunyai pertalian darah dengan pelakon veteran terkenal, Allahyarham S. Roomai Noor dan isteri, Allahyarhamah Umi Kalthum.

Pada awal 2017, beliau pernah mendedahkan yang beliau telah disihir oleh pihak yang tidak bertanggungjawab.

Kematian
Beliau meninggal dunia pada 6 Ogos 2018 di Hospital Sultanah Aminah Johor Bahru akibat kegagalan buah pinggang berikutan demam denggi pada usia 32 tahun.

Filemografi

Drama

Telefilem

Televisyen

Anugerah dan pencalonan

Rujukan

Pautan luar
 

Kelahiran 1985
Kematian 2018
Orang Malaysia berketurunan Melayu
Muslim Malaysia
Orang dari Johor
Pelakon lelaki Malaysia
Pelakon lelaki Malaysia abad ke-21
Pelakon televisyen Malaysia
Peragawan Malaysia
Peserta Pilih Kasih
Alumni Universiti Teknologi MARA